Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, izapidetzen ari diren hirigintza-planei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Francisco Pérez Arregui jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

– Zenbat eta zer hirigintza-plan ari dira izapidetzen une honetan?

– Noiz abiarazi da horietako bakoitza?

– Zertan da da horietako bakoitzaren izapidea?

– Zertan da onesteko dauden Lurraldea Okupatzeko Estrategia eta Ereduen izapidea? Noiz abiarazi ziren horien espedienteak?

Iruñean, 2019ko urriaren 28an

Foru parlamentaria: Francisco Pérez Arregui